钦定古今图书集成/历象汇编/庶征典/第171卷 > 春秋四传 > 《庄公十七年》
## 钦定古今图书集成/历象汇编/庶征典/第171卷 > 春秋四传 > 《庄公十七年》

春秋冬多麋。

《公羊传》“何以书？”记异也。

《胡传》：“麋，鲁所有也，多则为异，以其又害稼也，故书。”此
亦“禹放龙蛇、周公远犀象”之意也，害稼则及人矣。

〈大全〉何氏曰：“言多者，以多为异也。”　山阴陆氏曰：“阴盛所感，恶气之应。”